Jaf ca-n filme la un hotel de 5 stele din Paris. Hoții i-au legat pe angajați cu cabluri, apoi au golit două seifuri
Au fost scene de panică în apropiere de Champs-Élysées, bulevardul pe unde săptămâna trecută trecea cu onoruri președintele american Joe Biden. Angajații hotelului Marignan, un renumit hotel de 5 stele din arondismentul 8 al Parisului, au fost victimele unui jaf armat în noaptea de sâmbătă spre duminică, la câteva ore după ce oaspetele american se plimba pe celebrul bulevard al capitalei franceze, a aflat marți Le Figaro din surse concordante.